
Проект! 
Наредба за реда и начина за провеждане на обществени обсъждания в община Ардино

Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Мотиви 

за необходимостта от приемането на Наредба за реда и начина за провеждане на обществени обсъждания в община Ардино:
         I.Причини, които налагат приемането на Наредба за реда и начина за провеждане на обществени обсъждания в община Ардино:
Водещи правила в дейността на администрацията, подчиняващи се на трите основни принципа отговорност, публичност и прозрачност са: работа за благото на хората, създаване на условия за по-добър живот, осигуряване на предпоставки за добър инвестиционен климат в общината. При осъществяване на тези отговорности, ръководството на общината доста често се обръща към своите работодатели (избирателите) за мнения, оценки, съображения и предложения. Примери за това са приемането на бюджета на общината, проекти за проекти, касаещи жизнената среда и т.н.
Съгласно член 47 от Закона за публичните финанси (в сила от 01.01.2014 г.), общинският бюджет е публичен и се контролира от местната общност по ред, определен от общинския съвет и от определените със закон компетентни органи.
Съгласно член 83, ал.1 от Закона за публичните финанси, кметът на общината разработва бюджетната прогноза на общината със съдействието на кметовете на кметства и кметските наместници на базата на приетите от общинския съвет стратегия, прогнози за развитие на общината и общинския план за развитие, предложенията на местната общност, предложенията на второстепенните и разпоредители с бюджет от по-ниска степен, както и на бюджетните организации с общинска собственост.
Съгласно член 84, ал.6 от Закона за публичните финанси, кметът на общината представя проекта на бюджет за публично обсъждане от местната общност, като оповестява датата на обсъждането най-малко 7 дни предварително на интернет страницата на общината и в местните средства за масово осведомяване. Публичното обсъждане се провежда по ред, определен от общинския съвет. За постъпилите предложения се съставя протокол, който се внася в общинския съвет заедно с окончателния проект на бюджета.
Съгласно чл.15 , ал. 1 от Закона за общинския дълг ( В сила от 01.06.2005 г., за последно изм. ДВ. бр.96 от 1 Декември 2017 г. и доп. ДВ. бр.99 от 12 Декември 2017 г.) Кметът на общината оповестява проекта, който ще се финансира чрез дългосрочен дълг, чрез покана за обсъждане, отправена до местната общност. Поканата трябва да съдържа общите параметри на проекта - предназначение, стойност, начин на финансиране и на обезпечаване, както и мястото и датата на провеждане на обсъждането.

Обсъждането се провежда при условия и по ред, определени с наредба, приета от общинския съвет. За изразените становища и постъпилите предложения се съставя протокол.
Съгласно член 26, ал.2 от Закона за нормативните актове  (в сила от 04.11.2016 г.) В процеса по изработване на проект на нормативен акт се провеждат обществени консултации с гражданите и юридическите лица.
Към настоящият момент няма приет от Общинския съвет нормативен документ, който да урежда реда, начина и условията за провеждане на публични обсъждания.
При изработването на проекта за Наредба  за реда и начина за провеждане на обществени обсъждания в община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 
Принцип на необходимост – необходимо е приемането на Наредба за реда и начина за провеждане на обществени обсъждания в община Ардино с оглед привеждането й в съответствие с действащото законодателство и разширяване на обхвата на услугите, предоставяни от община Ардино с цел по-пълно удовлетворяване на нуждите на потребителите. 
Принципът на обоснованост – обосновано е приемането на Наредба за реда и начина за провеждане на обществени обсъждания в община Ардино, тъй като ще допринесе за по-широкото участие за гражданите при вземане на решения за развитието на общината. 
Принципите на предвидимост и откритост са спазени – проектът на Наредба за реда и начина за провеждане на обществени обсъждания в община Ардино с мотивите и предварителната оценка на въздействието на проекта за Наредба за реда и начина за провеждане на обществени обсъждания в община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – при наличие  на предложения се предвижда публично обсъждане от заинтересованите групи на проекта за Наредба за реда и начина за провеждане на обществени обсъждания в община Ардино, като ще бъдат взети предвид направените в хода на обсъждането предложения. 
Принципът на субсидиарност, пропорционалност и стабилност - проектът за Наредба за реда и начина за провеждане на обществени обсъждания в община Ардино допринася за ясно и едностранно тълкуване на правилата и принципите за участие на гражданите и представителите на неправителствения сектор при вземане на решения от значение за развитието на община Ардино.
При изработване на проекта за Наредба за реда и начина за провеждане на обществени обсъждания в община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:

1. Чрез приемане на Наредба за реда и начина за провеждане на обществени обсъждания в община Ардино да се разшири участието на гражданите  и неправителствените организации при вземане на решения за развитието на общината.
 2. Привеждане на взаимоотношенията с гражданите и неправителствения сектор в съответствие с действащото законодателство в Република България; 
3.Синхронизиране на тези дейности с тези в другите общини в областта.
4.Осъвременяване на съществуващите услуги, които се налагат във връзка с разширяване, обновяване и обогатяване на функционалните възможности на общината. 
III. Очаквани резултати:

Приемането на Наредба за реда и начина за провеждане на обществени обсъждания в община Ардино ще допринесе за по-широкото участие за гражданите при вземане на решения за развитието на общината и подобряване на прозрачността в дейността на общината. 
IV. Финансови и други средства, необходими за прилагането на изменеияга и
допълненията:

Приемането на Наредба за реда и начина за провеждане на обществени обсъждания в община Ардино няма да е свързано с изразходване на финансови и други средства от бюджета на Община Ардино.
V. Анализ за съответствието с правото на Европейския съюз

Проектът за Наредба за реда и начина за провеждане на обществени обсъждания в община Ардино е в съответствие с изискванията на член 26, ал.2 от Закона за нормативните актове (в сила от 04.11.2016 г.).

Предлаганият проект на Наредба  за реда и начина за провеждане на обществени обсъждания в община Ардино е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.
Проектът за Наредба за реда и начина за провеждане на обществени обсъждания в община Ардино е публикуван на официалната страница на община Ардино на 17.02.2023  г. 
С публикуването на проекта е приложена и предварителна оценка на въздействие на проекта за Приемането на Наредба за реда и начина за провеждане на обществени обсъждания в община Ардино.
ПРОЕКТ ЗА РЕШЕНИЕ:
Общински съвет – Ардино на основание чл.21, ал.2 от Закона за местното самоуправление и местната администрация приема Наредба  за реда и начина за провеждане на обществени обсъждания в община Ардино както следва:
                                                                                                                                  Проект!                                                                                                                                                                  
НАРЕДБА

за реда и начина за провеждане на обществени обсъждания в община Ардино

(Приета с решение по т.4 от Протокол №........../...............2023 г.)

Общи положения

Чл. 1. С тази Наредба се определят редът за провеждане на публично обсъждане на проекта на общинския бюджет и годишния отчет за изпълнението и приключването на общинския бюджет, условията и редът за провеждане на обществено обсъждане на общински проекти, които ще се финансират чрез дългосрочен дълг, редът за провеждане на обществено обсъждане при приемане на нормативни актове.

Чл.2. Тази Наредба цели:

- осигуряване на прозрачност в процедурата по приемане на решения от общински съвет;

- информираност на местната общност за процедурите за участие във вземането на решения от местната власт и осигуряване на свободен достъп до тях.

Чл.3. Тази Наредба не се прилага за публично/обществено обсъждане, когато редът и условията за провеждането му са предвидени в отделен нормативен акт.

Раздел II

Ред за провеждане на публично обсъждане на проекта на общинския бюджет и годишния отчет за изпълнението и приключването на общинския бюджет

Чл.4.(1) Кметът на общината организира публичното обсъждане на проекта на общинския бюджет и годишния отчет за изпълнението и приключването на общинския бюджет, като публикува в два централни всекидневника и в официалната електронна страница на общината и общинския съвет обява, съдържаща:

Датата, началния час и мястото на провеждане на обсъждането;

Дневния ред на обсъждането;
Основните показатели на проекта на общинския бюджет и годишния отчет за изпълнението и приключването на общинския бюджет;

Адрес на официалната електронна страница на общината и общинския съвет и мястото в общината, където гражданите могат да се запознаят с пълните текстове на проекта на общинския бюджет и годишния отчет за изпълнението и приключването на общинския бюджет.
Адрес на електронна поща, на който гражданите могат да изпращат становища и предложения по отчета и проекта на бюджет.

Обявата се поставя и на информационните табла в сградите на общината, териториалните дирекции и кметствата.

Оповестяването по ал.1 и ал.2 се извършва най - малко 7 дни преди насрочената датата на публичното обсъждане.

Пълните текстове на проекта на общинския бюджет и годишния отчет за изпълнението и приключването на общинския бюджет се публикуват в официалната електронна страница на общината и общинския съвет и се предоставят за ползване на хартиен носител на достъпно за гражданите място в сградата на общината.
Чл.5. Кметът на общината отправя писмени покани за участие в обсъждането до синдикални и бизнес организации, неправителствени организации и други юридически лица, които имат регистрация, осъществяват дейност или ползват услуги на територията на общината.

Чл.6. Становища и предложения по проекта на общинския бюджет и годишния отчет за изпълнението и приключването на общинския бюджет могат да се подават в деловодството на общината и по електронен път на адреса, посочен в поканата за публичното обсъждане.

Чл.7. Публичното обсъждане се открива от водещия на обсъждането, който обявява реда, по който то ще протече и продължителността на изказванията.

Чл.8. Обсъждането протича при следния дневен ред:

Изложение от кмета на общината за основните показатели на годишния отчет за изпълнението и приключването на общинския бюджет и на проекта на общинския бюджет:

Общо финансово състояние на общината;

Основни приоритети на бюджетната политика на общината;

Изпълнение и проект на общинските приходи - трансфери от държавния бюджет и собствени приходи по видове;

Изпълнение и проект на разходната част на общинския бюджет по отделни дейности;

Изпълнение и проект на инвестиционната програма на общината;

Изпълнение и проект на мерките и дейностите от общинските програми/фондове;

Състояние на общинския дълг.

Обсъждане на отчета на бюджет и проекта на бюджет с присъстващите представители на местната общност.

Чл.9. Обсъждането продължава докато има желаещи да се изкажат.

Чл.10. За обсъждането се води протокол. Становищата и предложенията по чл. 6 се прилагат към протокола.

Чл.11. Протоколът от обсъждането се прилага като неразделна част от проекта на бюджет и при внасянето му от кмета на общината за разглеждане от общинския съвет.

Чл.12. Протоколът от обсъждането се публикува в официалната електронна страница на общината и общинския съвет и се предоставя за ползване на гражданите на хартиен носител на достъпно място в сградата на общината.

Раздел Ill
Ред за провеждане на обществено обсъждане на инвестиционни проекти, финансирани чрез дългосрочен дълг

Чл.13. Кметът на общината оповестява проекта/проектите, който ще се финансира с дългосрочен дълг чрез покана за обществено обсъждане, отправена до местната общност.

Чл.14. Поканата съдържа:

Датата, началния час и мястото на общественото обсъждане;
 Общите параметри на проекта/проектите, които ще се финансират чрез поемане на дългосрочен дълг - предназначение, стойност, начин на финансиране и на обезпечаване;

Адрес на официалната електронна страница на общината и мястото в общината, където гражданите могат да се запознаят с пълните текстове на технико-икономическа обосновка на проекта/ проектите и социално-икономически анализ на очакваните резултати от осъществяването на проекта/ проектите;
Адрес на електронна поща, на който могат да се изпращат становища и предложения по проекта/ проектите.

Чл.15.(1) Датата на общественото обсъждане на проекта/ проектите се насрочва най - малко един месец преди разглеждането на предложението за поемане на дългосрочен дълг от общинския съвет.

Поканата за обществено обсъждане се публикува най-малко 7 дни преди насрочената дата за провеждане на общественото обсъждане.

Поканата се публикува в два централни всекидневника, в официалната електронна страница на общината и се поставя на информационните табла в сградите на общината, териториалните дирекции и кметствата.
Заедно с поканата по чл.13 кметът на общината публикува в официалната електронна страница на общината технико- икономическа обосновка на проекта/проектите и социално- икономически анализ на очакваните резултати от осъществяването на проекта/проектите и предоставя текстовете на технико- икономическа обосновка и социално-икономически анализ за ползване от гражданите на достъпно място в сградата на общината.

Чл.16. Кметът на общината отправя покани за участие в обсъждането до синдикални и бизнес организации, неправителствени организации, търговски дружества, юридически лица с нестопанска цел, които имат регистрация, осъществяват дейност или ползват услуги на територията на общината.

Чл.17. Становища и предложения по проекта/ проектите, който ще се финансира чрез дългосрочен дълг могат да се подават в деловодството на общината и по електронен път на посочения в поканата електронен адрес.

Чл.18. Общественото обсъждането се открива от водещия на обсъждането, който обявява реда, по който то ще протече, и продължителността на изказванията.

Чл.19. Общественото обсъждане се провежда при следния дневен ред:

Представяне от кмета на общината на проекта/ проектите, който ще се финансира чрез дългосрочен дълг;

Обсъждане на проекта/проектите с присъстващите представители на местната общност.

Чл.20. Обсъждането продължава докато има желаещи да се изкажат.

Чл.21. За обсъждането се води протокол. Становищата и предложенията по чл. 17 се прилагат към протокола.

Чл.22. Протоколът се прилага като неразделна част от предложението за поемане на дългосрочен дълг по чл.13 от Закона за общинския дълг.

Чл.23. Протоколът се публикува в официалната електронна страница на общината и се предоставя за ползване на хартиен носител от гражданите на достъпно място в сградата на общината.

Раздел IV

Ред за провеждане на обществено обсъждане при приемане на нормативни актове от общинския съвет

Чл.24. Обществено обсъждане може се проведе преди приемането от общинския съвет на нормативни актове.

Чл.25. Общинският съвет приема решение, с което определя датата, началния час и мястото на провеждане на обществено обсъждане на проекта на нормативен акт и определя служители, които да организират обсъждането.

Чл.26.(1) Лицата, за които възникват задължения или ограничения по силата на новия нормативен акт се уведомяват от служителите, организиращи обсъждането, по следния ред:

а)Проектът и мотивите към него се изпращат до представителните организации на тези лица;
б)Проектът и мотивите към него се публикуват в официалната електронна страница на общината и общинския съвет;

в)Проектът и мотивите към него се предоставя за ползване на хартиен носител на достъпно за гражданите място в сградата на общината.
(2) Общинският съвет публикува покана за обществено обсъждане в два централни всекидневника, в официалната електронна страница на общината и общинския съвет. Поканата се поставя и на информационните табла в сградите на общината, териториалните дирекции и кметствата.

Чл.27. Поканата за обществено обсъждане се публикува най- малко 7 дни преди насрочената датата за провеждане на обсъждането.

Чл.28. Председателят на общинския съвет отправя покани за участие в обсъждането до синдикални и бизнес организации, неправителствени организации и други юридически лица, които имат регистрация, осъществяват дейност или ползват услуги на територията на общината.
Чл.29.(1) Становища и предложения по проекта на нормативен акт, могат да се подават в деловодството на общината и по електронен път.

(2) Срокът за даване на становища, предложения и възражения по проекта на нормативен акт е не по- кратък от един месец.

Чл.30. Обсъждането се открива от водещия на обсъждането, който обявява реда, по който то ще протече и продължителността на изказванията.

Чл. 31. Общественото обсъждане се провежда при следния дневен ред:

Представяне на проекта на нормативен акт от вносителя ;

Обсъждане на проекта на нормативен акт с присъстващите представители на местната общност.

Чл.32. Обсъждането продължава докато има желаещи да се изкажат.

Чл.33. За обсъждането се води протокол. Становищата и предложенията по чл. 29 се прилагат към протокола.

Чл.34. Протоколът се прилага, като неразделна част към доклада, с който проектът на нормативен акт е внесен за разглеждане от общинския съвет.

Чл.35. Протоколът се публикува в официалната електронна страница на общинския съвет и се предоставя за ползване от гражданите на хартиен носител в достъпно място в сградата на общината

Чл.36. Редът за провеждане на обществено обсъждане по този раздел се прилага и за обществено обсъждане на проекти на стратегии, прогнози, програми и планове за развитие на общината, приемани от общинския съвет.

ЗАКЛЮЧИТЕЛНИ РАЗПОРЕДБИ

§1. Наредбата се приема на основание чл.21, ал.2 от Закона за местното самоуправление и местната администрация във връзка с член 47, член 83, ал.1 и  чл.84, ал.6 от Закона за публичните финанси, чл.15 , ал. 1 от Закона за общинския дълг и член 26, ал.2 от Закона за нормативните актове (в сила от 04.11.2016 г.)
§ 2. Настоящата наредба е приета с решение на Общински съвет - Ардино по т. ..... от Протокол № ....... / ..................2023 г.

Приложение! 

Предварителна оценка на въздействието на проект на 
Наредба за реда и начина за провеждане на обществени обсъждания в община Ардино
	Елементи на оценката
	Аргументация

	Основания за 

иницииране

на промени


	Чрез инициираното приемане на Наредба за реда и начина за провеждане на обществени обсъждания в община Ардино се цели създаване на възможност за по-широкото участие за гражданите при вземане на решения за развитието на общината, подобряване на прозрачността в дейността на общината оптимизиране на работата на общинските структури чрез прецизиране, разширяване и осъвременяване на обхвата на услугите, съобразявайки се с предложенията на физически и юридически лица с цел задоволяване на обществените потребности.


	Заинтересовани 

групи


	Заинтересованите и засегнатите групи от приемането на Наредба за реда и начина за провеждане на обществени обсъждания в община Ардино са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.


	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Наредба за реда и начина за провеждане на обществени обсъждания в община Ардино са свързани с по-пълно задоволяване на потребностите на ползвателите на услуги, както и подобряване на комуникацията между ръководството на общината и гражданите. 


	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат регулаторни режими и такси, които да доведат до промяна на регулаторната среда.


	Въздействие върху нормативната 

уредба
	Няма необходимост от непосредствени промени в други нормативни актове в резултат от приемането на Наредба за реда и начина за провеждане на обществени обсъждания в община Ардино.

